
Danes začenjamo z novim vsebinskim sklopom, v katerem se bomo učili še zadnji slovnični čas v osmem razredu – PRESENT PERFECT. Z njim opisujemo dosežke in spremembe, stvari, ki so se zgodile pred kratkim, opisujemo izkušnje do sedanjega trenutka in dejanja, ki so se začela v preteklosti in še trajajo. V slovenščini nimamo ničesar podobnega, zato se moramo pri tem času poleg nove strukture priučiti tudi tega, kdaj ga je primerno uporabiti. Ampak brez panike. Začenjamo počasi in postopoma.

🡺 Odpri učbenik na str. 70 in preberi, kaj se bomo učili v naslednjih dveh poglavjih. V zvezek napiši naslov:

**Module 4: Your world**

🡺 Prepiši 5 povedi s strani 71 in zraven napiši črko slike, ki jo opisujejo.



Z rdečo barvo so podčrtane glagolske oblike v času PRESENT PERFECT. Kaj vidimo? Vedno sta prisotni dve besedi – **have** ali **has** + **glagol,** ki ima končnico **-ed**, če je pravilen in **3. obliko**, če je nepravilen. Naučiti se bomo torej morali še eno obliko nepravilnih glagolov. Na srečo je veliko takih, ki imajo 2. in 3. oblliko enako. O tem več v prihodnji uri, danes nadaljujemo s spoznavanjem besedišča, ki ga bomo rabili.

🡺 V učbeniku pojdi na str. 72 in v zvezek napiši naslov:

**Our changing world (Naš spreminjajoči se svet)**

🡺 Besede iz okvira v nal. 1 bomo napisali v 3 stolpce. **Prepiši angleške in slovenske pomene.**

**VERBS (glagoli) ADJECTIVES (pridevniki) NOUNS (samostalniki)**

**to destroy** – uničiti **destructive** – uničevalen **destruction** – uničenje

x **medicinal** - zdravilen **medicine** – medicina; zdravilo

**to pollute** – onesnaževati **polluted** – onesnažen **pollution** – onesnaženje

x  **poor** – reven **poverty** – revščina

x **technological** – tehnološki **technology** – tehnologija

**to starve** – stradati **starving** – stradajoč, lačen **starvation** – stradanje, Lakota

x x **climate change** – podnebne spremembe

**to achieve** – doseči x **achievement** – dosežek

x x **rainforest** – deževni gozd

Kot vidite, imamo v nekaterih primerih iz iste osnove speljan glagol, pridevnik in samostalnik.

🡺 **Poslušaj 🔈2.02** in **glasno izgovarjaj** besede. Nauči se tako njihov pomen kot tudi pravilno izgovorjavo.